Ivar Giaever

Ivar Giaever (v nórčine sa píše Giæver; * 5. apríl 1929, Bergen, Nórsko† 20. jún 2025, Schenectady, New York, USA) bol nórsko-americký fyzik, emeritný profesor na Rensselaer Polytechnic Institute, profesor na Universitetet i Oslo a predseda spoločnosti Applied Biophysics.Stránka Ivara Geaevera na Rensselaer Polytechnic Institute

V roku 1973 dostal Nobelovu cenu za fyziku "za objav tunelového javu v supravodičoch".Tlačová správa Nobelovy ceny Jeho podiel bol konkrétne za „experimentálne objavy týkajúce se tunelovania v polovodičoch a supravodičoch“.Citácia z Nobelprize.org 

V roku 1952 získal inžiniersky titul na Nórskej univerzite vedy a techniky. O dva roky neskôr odišiel do Kanady, kde pracoval v spoločnosti General Electric. O ďalšie dva roky sa presťahoval do USA a v roku 1958 začal pracovať vo výskumnom a vývojovom centre General Electric v Schenectady v štáte New York. V roku 1964 získal titul Ph.D. na Rensselaer Polytechnic Institute a aj americké občianstvo.Biografia na Nobelprize.org

Výskum, ktorý neskôr viedol k získaniu Nobelovej ceny, robil v roku 1960. Po tom čo Leo Esaki v roku 1958 objavil tunelový jav u elektrónov v polovodičoch, Giaver preukázal tento jav i u supravodičov.Giaever, I. (1960). "Energy Gap in Superconductors Measured by Electron Tunneling". Physical Review Letters 5: 147–148. doi:10.1103/PhysRevLett.5.147. Jeho experimenty podnietili teoretického fyzika Briana Josephsona k štúdiu tohto javu, pri ktorom v roku 1962 predpovedal Josephsonov jav. Esaki a Giaever získali polovicu Nobelovej ceny za rok 1973 a Josephson získal druhú polovicu.

Jeho neskorší výskum sa sústredil hlavne na biofyziku. V roku 1969 robil výskum na University of Cambridge v Anglicku a pokračoval v ňom po návrate do USA.

 Referencie 

 Iné projekty 

 Externé odkazy 
 Rozhovor s profesorom Ivarom Giaeverom (video)
 Stránka Ivara Giaevera na University of Oslo
 Stránka spoločnosti Applied BioPhysics

 Zdroj 

Kategória:Nórski fyzici
Kategória:Nórski nositelia Nobelovej ceny
Kategória:Nositelia Nobelovej ceny za fyziku
Kategória:Členovia United States National Academy of Sciences
Kategória:Naturalizované osobnosti USA
Kategória:Osobnosti z Bergenu